|  |  |
| --- | --- |
| Numri i lëndës: | 2020:012405 |
| Datë: | 27.02.2020 |
| Numri i dokumentit: | 00861808 |

**P. nr. 132/20**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit Xh. G , sipas aktakuzës së PTH-së D.P. në Pejë PP/II. nr.215/20 të dt.03.2.2020 për shkak të veprës penale: përdorimi i armës apo mjetit të rrezikshëm nga neni 367 par 1 të KPRK-së., pas përfundimit të shqyrtimit fillestar , publik dhe me gojë, të mbajtur në pranin e të pandehurit Xh. G dhe të prokurorit të shtetit Ardiana Veseli me dt.27.2.2020 ka marrë dhe botërisht ka shpallë këtë :

**A K T GJ Y K I M**

**I pandehuri Xh.G i lindur me dt.... në Pejë rruga ... pa nr. , ku edhe tani jeton, i biri i N dhe i nënës L e gjinisë Sh , i njohur me dokument identifikues numër ..., ka të kryer shkollën mesme, i pa punë , i pa martuar, i gjendjes së dobët ekonomike, i pa dënuar më parë i dënuar nga ana e gjykata, shqiptar, shtetas i Republikës së Kosovës, më parë i pa dënuar, gjendet në liri.**

**ËSHTË FAJTOR**

Për arsye se:

Me dt. 01.1.2020,, rreth orës 00;01 , në rrugën “ ... “ në Pejë, në kundërshtim me neni 5 par 1 ( t ë ligjit numër 02/L-022) mbanë në pronësi dhe kontroll një armë zjarri pa leje përkatëse e duke e përdorë të njëjtën dhe atë : një pistoletë të llojit ..., cal 9 mm , P.A.K , me numër serik ..., si dhe një karikator të zbrazët , në atë mënyrë që, ditën kritike i pandehuri me armën e lartcekur kishte shtënë disa herë në ajër me rastin e ndërrimit të moteve, që pas të njëjtën nga ana e policisë i janë gjetur dhe sekuestruar .

-me çka ka kryer vepre penale : përdorimi i armës apo mjetit të rrezikshëm nga neni 367 par 1 të KPRK-së.

Prandaj gjykata të pandehurit konform nenit 38, 39, 40, 41 dhe nenit 367 par 1 të KPRK-së. I SHQIPTON.

**DËNIM TË KUSHTËZUAR**

Në atë mënyrë që ia përcakton dënimin me burg në kohëzgjatje prej 12 muaj , e të cilin dënim i pandehuri fare nuk do ta vuaj nëse në afat prej 2 vite nuk kryen ndonjë vepër tjetër penale .

I pandehuri për shkak të gjendjes së varfër ekonomike lirohet nga pagimit i shpenzimeve të procedurës penale .

Pistoleta e llojit ... .., cal 9 mm , P.A.K , me numër serik ..., si dhe një karikator të zbrazët -KONFISKOHEN

**A r s y e t i m**

Prokuroria Themelore në Pejë me dt.03.2.2020 kundër të pandehurit Xh. G , ka ngritë aktakuzë PP/II. nr.215/20 për vepër penale: përdorimi i armës apo mjetit të rrezikshëm nga neni 367 par 1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit dhe të dëmtuarit , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë – që është rrethanë veçanërisht lehtësuese, pendimin e thellë për këtë gjë, qëndrimin korrekt në gjykatë, gjendjen ekonomike të të pandehurit - faktin se i pandehuri është mbajtës i familjes prej 6 anëtarësh – askënd nuk e kanë në marrëdhënie pune dhe as vetë nuk është në marrëdhënie pune , jetoj nga puna e krahut, ndihma dhe nga mëshira e familjarëve , dhe asnjëherë nuk ka qenë i gjykuar, e veçanti moshën e re , i pandehuri në kohën e kryerjen së veprës penale ka pas 18 e 19 ditë , dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 453 të KPPRK-së.

Vendimi mbi konfiskimin e armës është marrë konform nenit 62 par 1.dhe 2 pika 2.7 . dhe neni 69 par 1 të KPRK-së.

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në Pejë D.P. datë.27.2.2020.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .